CELEX: 62018TN0260
Language: hu
Date: 2018-04-25 00:00:00
Title: T-260/18. sz. ügy: 2018. április 25-én benyújtott kereset – Makhlouf kontra Bizottság és EKB

201806220581970172018/C 240/572602018TC24020180709HU01HUINFO_JUDICIAL20180425495021T-260/18. sz. ügy: 2018. április 25-én benyújtott kereset – Makhlouf kontra Bizottság és EKB
 ---documentbreak--- C2402018HU4910120180425HU00574915022018. április 25-én benyújtott kereset – Makhlouf kontra Bizottság és EKB
   (T-260/18. sz. ügy)2018/C 240/57Az eljárás nyelve: francia
      Felek
   
   
      Felperes: Rami Makhlouf (Damaszkusz, Szíria) (képviselő: E. Ruchat ügyvéd)
   
      Alperesek: Európai Bizottság és Európai Központi Bank
   
      Kérelmek
   
   A felperes azt kéri, hogy a Törvényszék:
   
            —
         
         
            állapítsa meg, hogy a felperes keresete elfogadható és megalapozott;
         
      
            —
         
         
            következésképpen kötelezze az Európai Uniót – az alpereseket – a felperes által elszenvedett valamennyi kár megtérítésére 6900000 EUR és kamatai összegben;
         
      
            —
         
         
            az alpereseket kötelezze valamennyi eljárási költség viselésére.
         
      
      Jogalapok és fontosabb érvek
   
   Keresete alátámasztása érdekében a felperes három jogalapra hivatkozik.
   
            1.
         
         
            Az első jogalap azon alapul, hogy a Bizottság megsértette az EUSZ 17. cikk (1) bekezdését, valamint az Európai Stabilitási Mechanizmus létrehozásáról szóló szerződés (ESM-Szerződés) 13. cikkének (3) és (4) bekezdését, amennyiben nem biztosította a 2013. április 26-i egyetértési megállapodás uniós joggal való összeegyeztethetőségét.
         
      
            2.
         
         
            A második jogalap azon alapul, hogy az EKB visszaélt a hatáskörével és megsértette az Európai Unió Alapjogi Chartájának 17. cikkét, amennyiben a monetáris politika területén fennálló hatásköreit arra használta fel, hogy az eurócsoportra és a ciprusi kormányra kényszerítse a bankok szerkezetátalakításának feltételeit.
         
      
            3.
         
         
            A harmadik jogalap a felperes vagyontárgyainak méltányos összegű kártalanítás nélküli kisajátításán alapul.